L-Ennui ta' Rapunzel Minn hawn fuq tista' tara ħafna xorti. Tista' tara sax-xefaq bil-baħar mad- dawra kollha ta' dil-blata. Imma kulma tara tibqa' ma tifhmux. U x'hemm lil hemm mix-xefaq, tibqa' ma tistax tara. Lura isfel fil-kċina tisma' r-radio għaddej kemm kemm jinstema: Jinsab ittjunjat fuq l-RTK — ir-Radju ta' Kulħadd. Tassew, taħseb. Imma jidhrilha li aħjar tqalliblu. Issib il-One Oh One-—'lhatevou then llovevou…' Tqalliblu tiġri għax ma tiflaħx tisma' b'burdati li jalternaw b'dal-mod preċipituż. Tixtieq tisma' xi ħaġa li tittrankwillizzaha, isseraħha. 'Wara li għadna kif smajna l-programm t'Alfred Zammit, Kalamita, ħalli nieħdu pawsa mużikali u nisimgħu l-kanzunetta ta' James Brown, 'This isa Mans Mans Mans World'. Perplessa u fl-istess waqt intrigata mit-titlu ta' din id-diskatoqgħod hemm tismagħha qisha statwa tal-melħ. Id-diska ma tiftakarx li qatt semgħetha qabel, jew jekk semgħetha, qatt ma tat kasha. U issa li waqfet tixtarrha kelma kelma mlitilha l-eżistenza immedjata 92 Leħen il-Malti tagħha b'sentimenti kargi ħelwin-qarsin. Tħossha arrestata. Mingħajr ma taf għala llum il-kliem tal-kanzunetti qiegħda tistħajlu ħiereġ mir-radio jifforma ħjut ħoxnin suwed li jitbandlu fl-arja sa ma jiffurmaw malju tawwali tawwali li jinbaram madwarha bħallikieku jrid irażżanha fi ħdanu, u mbagħad joħroġ mill-bieb tal-kamra li tinsab fiha u jgħib fid-dagħbien t'hemm barra. Tgħaddi idha l-leminija minn quddiem għajnejha u l-malju jisparixxi. Tħossha tistordi. Tara kollox idur madwarha u tkun se tmur għal waranijiet meta tagħmel l-almu tagħha biex tistejqer u toħroġ mill-istess bieb imnejn ftit ilu dehret ħierġa dik iċ-ċima ta' kliem. Mingħajr ma ndunat li kien għadda l-ħin issa tagħraf li qiegħda tisma' l-għeluq tal-kanzunetta 'Parole Parole Parole… u l-annunzjatriċi b'leħen sexv tgħarraf lis-semmiegħa li se ssemmagħhom id-diska ta' Gloria Gavnor 'l Will Survive'. Bla ma tindenja ruħha tagħlaq ir-radio tabbanduna wargjhalil Gloria Gavnor għax jgħaddilha minn moħħha li tmur timla l-banju bil-misħun biex toqgħod tirrilassa fih, tibda tinża' mill-kuritur stess u sa ma tasal fil-kamra tal-banju tkun għerja ħuta. Tidħol u waqt li titbaxxa kemxejn u tiftaħ il-vit tal-misħun b'id waħda, tħares fil-mera ta' biswit il-banju u tara lilha-nnifisha-li-mhix-hi- għalkollox — m'hemm bżonn tirranġa xejn — b'xagħarha mberfel, imqanfed, imħarbat, inkella f'postu; b'għajnejha bozza, imbexxqin, inkella mberrħin jew imberrqin; b'wiċċha maħsul frisk, inkella le — ma kien jeħtiġilha ebda rtokk. In-natura kienet ġeneruża magħha u ma' ġisimha kollu dawra tond, minn fuq s'isfel. Saħansitra minn ġewwa. Imma l-ħsiebma jissollevahiex. Tiddritta u terġa' tmur lura proprju mnejn ġiet, pass wara pass tiġbor u tilbes bil-lajma kollha ħwejjiġha ħaġa wara ħaġa, bħallikieku serp li flok bidel qoxortu, sempliċement neżagħha u reġa' libisha. U tibqa' ddur u ddur mad-dar, issib il-ħitan li jagħlquha ġewwa, joffrulha l-kenn minn hemm barra, fl-għeluq tagħhom jaqtgħuha mill-beraħ enormi t'hemm barra. Minn kamra għal oħra, l-istess bibien li jinfetħu jistgħu jerġgħu għadd 35 LXXXV.—— 93 jingħalqu, l-istess fetħa li tidħol minnha tista' terġa' toħroġ minnha. Li ma kienx għax tinsab dgħajfa, indebbolita, anemika bħalissa, tista'tibqa'sejra hekk f'dal-labirint ta' ħajjitha, li tgħammar fih, li teżisti fih, għal għomorha kollu. Issa tieqafħesrem u tmur tittawwal minn wara l-ħġieġ skur u double-glazed tat-tieqa. Kemxejn imbiegħda minn dix-xaqliba tad-dar, ftit lil hemm minn medda ta' għelieqi abbandunati u li qegħdin jimmetamorfizzaw irwieħhom f'miżbliet li għoddho veloċement. Karozzi j hemm,'l hemm u'l h jdur 'il ġewwa u tifta 'S'kienu joqogħd m twaħħdu, tilmaħ it-triq traffikuża bil-karozzi jgħaddu żiġġu mlewna, ivenvnu bħal naħal ħabrieka, 'l hawn u'l awn. Waqt li tħares lejhom ma tibqax tarahom. Ħsiebha ar kliem bintha fis-sodda lbieraħ filgħaxija — u jagħmlu Rapunzel u l-Prinzep mummv' 'Ħsilthom snienek ħaniniż' 'S'kienu joqogħd L-iskola ma togħ mma jien irrid n u jagħmlu, għidli2' mportanti li taħsel snienek, la jitilgħu l-ġodda ..' 'Jaqaw si ħaza tal-kbari' Ejja ejja, trid torqod għax għada trid tqum kmieni għall-iskola' mma għandek bżonnha' oqgħod hawn nara t-televizin' Rajt biżżejjed televixin binti' Għaliex jeżistu s-Saħħara u l-Fatatina mummv' Għax fil-ħajja hawn nies ħżiena u nies tajbin' mma min jagħmel il-ħażin x'gost jieħu2' Tassew, x'gost jieħu2' Ma tafs2 U min jagħmel it-tajjeb2' 'Mmmm…Mhux aħjartoqgħod taħseb fis-Sbejħa Rieqda, binti2 Utagħmel bħalha, jiġifieri torqod2' 'Għidli storja inti' 'Għajjiena binti u 'Għidli ta' Bajda S Nokkla Safral' għandek bżonn torqod issa' ilz u s-Seba' Nani; jew ta' Sindirella, Barnuża Ħamra, jew 'Kollha għidthomlok kemm-il darba binti' 'Mela għidli ta' Rapunzel … x'kien jitla' jagħmel hemm il-Prinzep2' 'Uffffl Ħa … tfejtle 94 Leħen il-Malti k id-dawl, irranġajtlek il-friex biex ma tħossx bard, u issa ngħidu talba lill-Bambin biex nirringrazzjawh tal-jum sabiħ li tak… Grazzi tal- Mummv, tad-Daddv, tan-Nanna Luċija, tat-tovs ..' 'U l-pupi .2. Daqshekk. Good night, ħanini. U ħarġet fuq ponot subgħajha mill-kamra miżbugħa lelà b'ħafna għamara u ħwejjeġ roża. Anzi ma semmitlix lis-Sbejħa u l-Mostru llejla; u ma saqsitnix għaliex il-bniet kollha sbieħ, żnelli u ffortunati fil-ħrejjef. Oġġetti mixtieqa. Kollha Barbie girls. Bħali … u mhux bħali, taħseb issa. Toħroġ mis-salott, taqsam il-kuritur u tidħol fil-kamra tal-pranzu u timxi lejn it-tieqa li tagħti għan-naħa l-oħra tad- dar, jew aħjar tal-villa. Tħares 'il barra lejn id-direzzjoni li fiha hemm,għalkemm ftit li xejn jidher minn hawnhekk, iċ-ċimiterju. Billejl aktarx jidher, jew tistħajlu jidher aktar — b'dawk ix-xemgħat inemnmu Ħamranin. Meta toqgħod tħares 'l hemm bħal donnha tħoss is-sliem jissawwab fuq qalbha. L-aktar li tħobb tħares minn dit-tieqa, fil-fatt, forsi għalhekk. U tirrifletti dwar dik ir-raqda fit- tul. Raqda bla ħolm. La l-ewwel ħolma, la t-tieni u lanqas it-tielet f'dak il-lejl dejjiemi. Bla teptip ta'għotjien l-għajnejn. Bla interpretazzjoni tal-ħolm. Bla taqlib fis-sodda. Raqda waħda dejjiema. Bix-xemgħatiteptpu bla ma tarahom, imma jwennsuha xorta waħda għax taf, jew mingħaliha li taf, li qegħdin hemm. Wara xi nofs siegħa tħares fiss fid-direzzjoni ta' dik l-għalqa tal-mejtin imbiegħda, għarfet li aħjar tmur fil-kċina biex tibda tħejji xi ħaġa tal-ikel. Minkejja li kellha l-istonku mitbuq. Mhux għaliha. Imma għal bintha ċ-ċkejkna u għal żewġha, jekk jitfaċċa. Qabel bdiet taħseb x'se tipprepara ħarset 'il barra mit-tieqa tal-kċina lejn in-naħa ta' wara tal-post, lejn il-ġnien, u l-pixxina battala bil-weraq mejjet safrani fiha. Il-ġnien ifakkarha fl-Eden. Dejjem ifakkarha fl-Eden dal-ġnien. Dal-ġnien 'tagħha' mimli ħaxix ħażin. L-effett tal-Menstridol suppost li jtul aktar sa ma jasal il-waqt li tieħu dik li jmiss, taħseb. Mur emmen ir-reklamil Qiegħda terġa' tħoss dak l-uġigħ li jibda rqiq irqiq u jżid u jżid jitqawwa u jitqawwa sa ma jsir uġigħ oħxon, u jeħxien tantli tħossha tqila bih, trid teħles u ma tistax, bħal vulkan lijrid jiżbroffa ujarmi għadd 35 LXXXV.— 95 l-magma tikwi mdewba 'l bogħod minnu kemm possibbli, il-lava ħamranija mixgħula tnixxi minn bejn il-blatiet sammi tal-madwar. Tiskanta kif aktar kmieni neżgħetkollox u ma ratxejn. Jew ma kinitx qiegħda tara7 Il-Carefree hemm kien għadha2 Tiċċekkja u tagħraf li aħjartmur fil-kamra tal-banju titnaddaf u tibdilha. Hekk kif qorbot lejn il-kamra tal-banju semgħet bħal nixxiegħa ta' ilma jgelgel, rat l-istess ilma jżid ikabbar l-għadira li kien hemm tirradja 'l barra mill-bieb tal-kamra tal-banju għal ġol-kuritur. Ftakret li aktar kmieni ma kinitx għalqet il-vit. Neżgħet ħafja u ħasset momentarjament dak l-ilma fietel jaħjiha. Ċafalset lejn il-vit tal-banju u għalqitu. Bil-ħwejjeġ b'kollox kif kienet daħlet fil-banju mfawwar bil-misħun u xerrdet b'kemm għandu volum ġisimha 'l barra minnu. Qisni Arkimede, tbissmet qares, u sorpriża li għadha tokkupa spazju. L-affarijiet iridu jfawru, ħasbet. Vulkan irid jiżbroffa, ħasbet. Dak li jinġema' jrid joħroġ minn xi mkien, f'xi ħin jew ieħor, semgħet lilha nnifisha tgħid minn taħt l-ilsien. Għodsot taħt l-ilma biex issikket lil fommha u ttarrax lil widnejha. Imma widnejha bdew jisimgħu l-ilma jtextex ma'tnabarhom u minn ġewwa semgħet jirbombja t-taħbit ta' qalbha tħabbat, ħamsa u sebgħin darba fil- minuta, u nifisha beda jinqatgħalha u bi sforz qawwi minkejja l-ħedla li kienet qiegħda taħkimha ulzat lilha nnifisha fuq minkbejha ma' ġnub il-banju u ntrefgħet 'il barra mill-ilma qisha balena bla ma hi balena. Wieqfa kif kienet, imxarrba għasra, neħħiet ħwejjiġha għal darb'oħra, ħarġet mill-banju u marret dritt lejn l-istudju ta' żewġha … u tagħha wkoll, imma l-aktar tiegħu. Hemm inxteħtet fuq il-pulturna lussuża tal-ġild tħares lejn il-ħajt miżgħud bil-gwarniċi bil-Grad u bid-Diplomi u biċ-Ċertifikati ta' tabib li kellu hu, u lejn il-gwarniċ immejjel bil-Grad ta' Baċellerat fl-Istorja li kellha hi, grad li baqgħet qatt ma għamlet użu prattiku minnu għaliex grazzi għan-numerus clausus baqgħet ma ngħatatx l-opportunità li tagħmel il-kors fil-pedagoġija biex issir għalliema u laħaq tfaċċa HU f'ħajjitha u nkarmet għal warajh u inkulkalha f'moħħha li bħala martu u omm uliedhom għad tkun kuntenta, tgħix ħajja ta' prinċipessa, b'kollox ipprovdut għaliha u għal uliedhom, kemm tagħfas is-swiċis u l-buttuni u xxejjer idejha bħar-reġina u r-rieda tagħha tkun imwettqa. Imwettqa … l-istorja minuskola tagħha fl-Istorja l-Kbira. 96 Leħen il-Malti U li tkun qisha Rapunzel imsakkra fit-torri ma qalilhiex. U li mhux ix-xagħar tan-nisa kollha jitwal f'malju twil biżżejjed biex ikun ilaħħaq mill-quċċata tat-torri sal-art sabiex il-prinċep ikun jista' jixxabbat miegħu u jitla'jwennisha, jew saħansitra jsalvaha, lanqas ma qalilha. Bħalma lanqas ma qalilha li anke jekk kieku biss xagħarha b'xi mod kellu jitwal skont it-tul meħtieġ għal dan, il-prinċep kellu mnejn ma jkollux iċ-ċans jasal wasla sat-torri. Ikun imħabbat idur biex jara l-pazjenti. Ikun imħabbat jara l-pazjenti. Ikun imħabbat jilqa' l-pazjenti. Ikun imħabbat ifejjaq u jdewwi 'l-pazjenti. Ikun imħabbat jistudja u jmur għal-laqgħat biex jissokta jieħu ħsieb aħjar saħħet il-pazjenti. U fil-frattemp martu tikkrepa impazjenti. Tegħreq fil-ġid. Il-bastiment tal-karriera medika tiegħu qiegħed dejjem aktar jaqta' 'l quddiem, waqt li l-wejla msejkna tagħha qiegħda dejjem taqa' lura, kemm kemm miżmuma 'l fuq minn wiċċ l-ilma, biex magħha ma tegħrigx hi, u għax għandha fl-istess dgħajsa lil bintha ċ-ċkejkna u tant għażiża li sabet ruħha fl-istess dgħajsa u fl-istess baħar u għadha ma tafx liema art tista' tqabbadha. Tiġbed nifs qawwi'l ġewwa. Tqum tixxengel fuq saqajha. Tħares lejn l-uniku gwarniċ imdendel skuntrat tagħha, u bla ma tindenja ruħha tirranġah, tibda ħierġa … u tilmaħ fuq l-iskrivanija ta' żewġha gwarniċ ieħor iżgħar imwaqqaf imma ħarira mxaqleb juri ritratttagħha miegħu u b'binthom daħqana ferriħija innoċenti bla snien ta' quddiem bejniethom. Tiġbed il-kwilt bil-herra minn fuq is-sodda, tixxotta biha u tixħetha gozz mal-art. Tgħaffiġha taħt saqajha. Tmur lejn il-gradenza u tagħżel pantv, bra, twinset abjad u dublett blu skur, it-tights lewn il-laħam u par żarbun sensibbli. Tilbishom bil-kalma kollha, u b'pass tqil terħilha għal fuq nett tad- dar, għal fuq it-turretta … għadd 35 LXXXV.—— 97